text: Stor succes for lokal nyhedsportal
  30 januar 2015 kl. 07.29
  I den lille by Tistrup ved Varde har lokale ildsjæle stor succes med deres eget nyhedssite "Tistrup News."
  Hjemmesiden drives af frivillige og dækker alt, hvad der sker i lokalområdet.
  Borgerne er så glade for de lokale nyheder, at nyheds-teamet fra Tistrup er blevet bedt om at bidrage med nyheder i flere af områdets byer.
  Derfor dækker den frivillige redaktion med Peder Kristensen i spidsen nu en helt stribe af byer i Vardes opland.
  Outrup, Billum, Oksbøl, Blåvand, Ølgod og Horne er blot nogle af de lokalsamfund, der nyder godt af dækningen hos "Tistrup News.
  Besøg hjemmesiden her.
  Selvom Tistrups nyhedsportal allerede har godt fat i det Vestjyske behøver det ikke at stoppe der.
  - Vi tænker stort og vil gerne sprede os til endnu flere byer i nærområdet, fortæller Peder Kristensen.
  Du kan se meget mere til Tistrups nyheds-succes i naboer klokken 15.00 og 19.55 på TV SYD+.
  